# Årsmøte

# Finnvola Midtre hytteforening

# 31. mai kl. 19.00 på HiNT, Røstad

## Sakliste

1. Åpning med valg av møteleder og referent
2. Årsmelding
3. Regnskap
4. Vannverk
5. Vei/brøyting
6. Kontingent og budsjett
7. Valg
8. Innkomne saker:
* Selvhogst av ved på Inns statsallmenning
* Brønnboring
* Mulighet for vann fram til hyttevegg
* Bom
* Nettsiden (www.finnvola.com)

# 2. Årsmelding fra styret

**Styret har i siste årsmøteperiode bestått av:**

Asbjørn Kolberg, leder

Harald Aasenhus, nestleder

Arne Sporild, sekretær

Roald Brenne, kasserer

Merete Gundersen, styremedlem

**Veikomité:**

Agnar Rannem

Olav Olsen

Vidar Lorås

**Vannkomité:**

Per Arne Røstad

Steinar Aakerholm

Roald Brenne

**Gapahukkomité:**

Ole Anton Rotmo

John Melby

**Skisporkomité:**

Merete Gundersen

Roald Bergstrøm

**Styrets virksomhet**

Siste årsmøteperiode har vi hatt tre styremøter. I tillegg har styremedlemmer og komitémedlemmer hatt kontakt via telefon/SMS og/eller mail etter behov. Det har fungert som en grei arbeidsform. Hovedoppgavene har som vanlig vært, sammen med de ulike komiteene, å se til at vanntilførsel fungerer, at veiene holder tilstrekkelig standard, og sørge for relevante tiltak ved behov. Vi viser ellers til egne årsmeldinger fra de ulike komiteene.

I tillegg til ovenstående kommer det en kan kalle trivselstiltak, gapahukbygging, båt ved Martintjønna, påsketreff og lignende. Slike tiltak forutsetter at alle i feltet bidrar. En viktig oppgave for styret er derfor å samordne dugnader. Siste høst ble det arrangert to dugnadsøkter. Oppmøtet var bra, til sammen på de to lørdagene i oktober deltok 60-70 personer. Arbeidet som ble utført var opprusting av stien til gapahuken, grøfting, påkjøring av subbus, stikking av torv og lignende. Torva ble lagt på gapahuktaket. I forbindelse med arbeidet ble det lagt strøm fram til gapahuken.

Båten ble i løpet av sist sommer fraktet på plass ved Martintjønna. Årene ligger innlåst i gapahukens forrådsrom. Det er fortsatt for få redningsvester, og styret oppfordrer derfor medlemmene om å bidra med vester som kan ligge tilgjengelig sammen med årene.

Tradisjonen tro ble påskesamlinga arrangert på langfredagen. Til tross for sein påske og strålende sol, var skiforholdene overraskende bra, og det tradisjonelle påskerennet kunne gå av stabelen med premier sponset av Coop Mega.

Finnvolatoppen er kanskje områdets flittigst benyttede turmål, det viser alle navna i turboka der oppe. For å unngå at bøkene går i oppløsning av vær og vind, har styret sørget for å få montert ny turkasse med værbestandig bok ved grenserøysa (jf. melding på nettsiden nylig).

Løpende informasjon til medlemmene er viktig. Mail og/eller SMS er en grei løsning, men nettsidene gir bedre muligheter for *både* løpende informasjon og behovet for tilgang på mer permanente data, som hytteoversikter, kart o.a. Det gamle nettstedet var noe tidkrevende å oppdatere, derfor har Roald Bergstrøm sørget for en ny og enklere løsning. De nye sidene har adressen *www.finnvola.com*. Harald Aasenhus har i årsmøteperioden hatt hovedansvaret for sidene.

Styret vil til slutt takke komiteene for godt samarbeid, og dessuten takke alle som har bidratt ved dugnader og andre fellestiltak.

Vi ønsker med det alle medlemmene en god sommer!

Levanger 25.5.2011

For styret

Asbjørn Kolberg

Leder

# 3. Regnskap

***Saldo***

**Saldo Brukskonto 30.04.2010 kr. 74 693,72**

**Saldo Sparekonto 30.04.2010 kr. 128 457,00**

**Sum kr. 203 150,72**

**Saldo Brukskonto 30.04.2011 kr. 76 742,67**

**Saldo Sparekonto 30.04.2011 kr. 161 547,00**

**Sum kr. 238 289,67**

**Driftresultat kr. 35 148,95**

# 3. Regnskap: Gruppering og saldo (neste side)

|  |  |  |  |
| --- | --- | --- | --- |
| **Gruppe**  | **Beskrivelse**  | **Inntekt**  | **Utgift**  |
| **24**  | **Nøkler / lås**  |  **1 000,00**  | **1 800,00**  |
| **25**  | **Styresmøte/utgifter**  | **133,00**  | **2 000,00**  |
| **26**  | **Portoutgifter/blanketter**  |   |   |
| **27**  | **Finnvola.net**  |   | **888,75**  |
| **28**  | **Påskesamling**  |   |  **1 495,00**  |
| **29**  | **Årsmøte**  |   | **244,500**  |
| **30**  | **Sparekonto**  | **26 000,00**  | **55 000,00**  |
| **60**  | **Pumpehuset**  |   | **8 466,25**  |
| **61**  | **Strøm**  |   | **3 347,05**  |
| **62**  | **Vannprøver**  |   | **3 935,50**  |
| **63**  | **Forsikring**  |   | **1 749,00**  |
| **64**  | **Gapahuk**  |   | **10 308,00**  |
| **65**  | **Båt**  |   |   |
| **70**  | **Brøyting**  |   | **84 083,00**  |
| **71**  | **Veianlegg**  |   | **3 750,00**  |
| **90**  | **Skispor**  |   |   |
| **101**  | **Kontingent 1.halvdel 2010**  | **8 000,00**  |   |
| **102**  | **Kontingent 2.halvdel 2010**  | **73 000,00**  |   |
| **111**  | **Kontingent 1.halvdel 2011**  | **69 000,00**  |   |
| **112**  | **Kontingent 2.halvdel 2011**  | **24 000,00**  |   |
| **96** | **Gebyrer**  |  | **76,00**  |
| **97**  | **Kredittrenter**  | **59,00**  |   |
|   | **Sum totalt**  | **179 192,00**  | **177 143,05**  |

# 3. Regnskap: Gruppering og saldo

|  |  |
| --- | --- |
| **Resultat 2010/2011**  |  **2 048,95**  |
| **+ Inngående saldo 30.04.2010**  | **74 693,72**  |
| **= Ny saldo 30.04.2011**  | **76 742,67**  |
| **+ Sparekonto saldo 30.04.2011**  | **182 232,00**  |
|  |  |
| **= Utgående saldo pr 30.04.2010**  | **258 974,67**  |
|  |  |
| **Renter sparekonto**  | **4 090,00**  |
| **Utestående kontingent**  | **11 000,00**  |

# 4. Årsmelding fra vannkomitéen

Vannkomiteen har i løpet av det siste året demontert pumpe 2, for å utføre service på denne. Dette viste seg å være en kostbar operasjon. Det ville ha vært like billig å kjøpe en ny pumpe som å foreta en overhaling / vedlikehold av pumpa.

Det har vært tatt vannprøver med resultater som ligger innenfor de krav som Mattilsynet krever. Vi har litt mye farge (humus) i vannet, men ellers godkjent.

Det har i de siste måneder vært litt uønskede stopper av pumpene. Dette skyldes muligens en føler, som vi skal skifte nå etter vært. Ved stopp er det viktig at de som oppdager dette varsler komiteen.

Viser til eget skriv om brønnboring og vannposter.

Vannkomiteen

Steinar Aakerholm, Per Arne Røstad og Roald Brenne

# 5. Årsmelding fra veikomitéen

**Utførte arbeider i 2010**

Det ble ikke gjennomført noen stor fellesdugnad i 2010.

Våren 2010 ble det utført arbeider med lapping av skader på vegen etter siste vinter.

Første helga i oktober stilte Svenn Østvik med gravemaskin og vi fikk lagt en ny stikkrenne, gravd opp 4 stk stikkrenne som hadde vannlås og lagt den på nytt, samt gravd ca 200m veggrøft.

Videre tok tidligere medlemmer i vegkomiteen ansvar og spylte rein og ordnet avløp for 2 stikkrenner.

Videre ble det satt opp brøytestikker før vinteren.

Også i vinter var det 2 stikkrenner som frøs igjen. Så i påska var det overløp over vegen. Skadene ble forholdsvis små og er utbedret no i mai. Og det er kjørt på i alt 3 lass grus. Og vi har noe grus til lapping av vegen i sommer.

**Videre arbeider**

Merke alle stikkrenner så de er mulig å finne for evt. opptining/salting.

Utføre generelt vedlikehold. Noe grusing.

Nye brøytestikker

Tiltak på stikkrenner som frøs i vinter + noe grøfting. (Kurve ved Hallan). Gravemaskin 1 dag. Ordne oss så vi har noen “nødsrør” (110mm) som kan legges over vegen ved evt igjenfrosset rør neste vår.

Pengebehov: ca 20.000 kr

Veikomiteen 2010/2011

**Annar Rannem Vidar Lorås Olav Olsen**

# 5. Brøytekontrakt

Referat i fra evalueringsmøte angående brøyting siste sesong:

Alle som var til stede på møtet var skjønt enige om utmerket brøyting.

Ny kontrakt vedtatt fra de fremmøtte og ifra Annar.

Forventer ny kontrakt underskrevet i løpet august, når indeksene er

kommet på plass ifra Annar.

Fra utsendt representant for styret i Finnvola Midtre og valgt medlem i forhandlingsutvalget.

Roald Brenne

# 6. Årsmelding fra gapahukkomitéen

Det har vært stillstans i gapahukprosjektet det siste året av forskjellige årsaker.

Selve ”Gapahuken” er ferdig og blir brukt en god del. Det gjenstår ennå ett

ildsted/grill og en røykhatt over dette, samt noe torv på taket.

Det ble i fjor gjort en stor jobb med stien fram til gapahuken. Det ble kjørt inn

mye sand, grøfter og stikkrenner gravd, lagt fram strøm og grillen ble murt opp.

Veldig godt oppmøte på dugnaden, stor innsats og stemning.

Stien er bra, men den trenger litt flikking og noe mer grus noen steder.

Den” setter” seg etter hvert og da dukker også slitasjestedene fram.

Gapahuken ser ut til å tåle vinter med mye snø bra og torva ligger fint på plass.

Her er planen å fullføre grillen med forblending av naturstein og montering av en større stålgrill. Når murarbeidet er ferdig, foreslår vi å vaske gulvet og smøre det med terrassebeis. Vindskier og evt. andre steder som er utsatt for vær og vind må også beises.

Brygge til båten er vurdert. Her er flere løsninger aktuelle, stolper eller flottører, vi må finne en funksjonell løsning. Forslag mottas.

Det virker som at gapahuken er en god del brukt og er blitt et turmål for flere.

Tips om utbedringer/tilrettelegging mottas med takk.

For gapahukkommiteen

Ole Anton Rotmo, Jon Melby

# 7. Årsmelding fra løypekomitéen

Løypekomiteen/Finnvola skiløyper har det siste året bestått av:

* Finn Solheim, Finnvola Øst
* Petter Ivar Valbekmo, Inns Hytteforening
* Roald Bergstrøm og Merete Gundersen, Finnvola Midtre

Verdal Røde Kors fikk også i år oppgaven med oppkjøring av skispor i perioden f.o.m. vinterferien t.o.m. påskeferien. Pris kr 9000,-.

I fjor fikk vi ikke tilskudd til løypekjøring fra noen eksterne aktører, så denne vinteren ble det kun søkt om tilskudd fra Verdal Fjellstyre. De har bevilget kr 4000,-.

I et forsøk på å gjøre løypekjøringa selvfinansierende av de 4 hytteforeningene, ble det høsten 2010 sendt ut brev til alle hytteforeningene med et forslag om at hver forening bidrar med kr. 42,- pr. hytte pr. år. 3 av hytteforeningene var positive til dette. Bidraget fra foreningene til oppkjøring av skispor vinteren 2011 beløper seg på kr. 7.082,- (kr. 3.276 fra Finnvola Midtre, kr 1806 fra Finnvola Øst, kr 1000 fra Inns hytteforening og kr. 1000,- fra Finnvola Sør.

Merete Gundersen og Roald Bergstrøm

# 8. Kontingent

Det foreslås ingen økning i kontingent.

Merk dato for innbetalinger:

1. del for sesong 2011 er 31.10.11.

2. del for sesong 2012 er 31.03.12.

Begge gangene er det kr. 1.000.

Alt kan også innbetales på én gang.

Kontonr. 4200.39.01062

# 9. Budsjett

|  |  |  |  |
| --- | --- | --- | --- |
| **Budsjett 2011/2012**  |   | **Debet**  | **Kredit**  |
| **Saldo pr 30.04.2011**  |   |   | **238 290**  |  |
| Kontingent  | **78**  |  | **156 000**  |  |
| Brøyting |  |  |   | **90 000**  |
| NTE, pumpehus  |  |  |   | **6 000**  |
| Forsikring, pumpehus |  |  |   | **2 000**  |
| Vedlikehold, pumpehus |  |  |   | **5 000**  |
| Skispor |  |  |   | **4 000**  |
| Grus, høvling |  |  |   | **20 000**  |
| Adm.utgifter |  |   |  **4 000**  | **5 100**  |
| Gapahuk  |  |  |  | **5 000**  |
| Brønnboring  |  |  |   | **150 000**  |
| **SUM TOTALT**  |   |   | **160 000**  | **287 100**  |
| **Underskudd**  |  |  |   |  -**127 100**  |
| **Antatt saldo pr 30.04.2012**  |   | **111 190**  |  |

# 10. Valg

**Valgkomiteens forslag til nytt styre for Finnvola Midtre 2011/2012**

**Styre**

**Funksjon Navn Ant. år På valg**

Leder Asbjørn Kolberg 2 år 2012

Nestleder Harald Aasenhus 2 år 2012

Sekretær Arne Sporild 2 år 2012

Kasserer Roald Brenne 2 år 2013 Gjenvalg

Styremedlem Kristine Marie Fostad 2 år 2013

Revisorer Per Arne Røstad 2 år 2012

 Gunn I. Ingebrigtsen 2 år 2013 Gjenvalg

**Komiteer**

Valgkomite Kristine Fostad 2 år 2011

 Morten Skrove 2 år 2012

 Bjørn Halland 2 år 2012

Veikomite Agnar Rannem 2 år 2012

 Olav Olsen 2 år 2013 Gjenvalg

 Vidar Lorås 2 år 2012

Vannkomite Per Arne Røstad 2 år 2012

 Steinar Aakerholm 2 år 2013 Gjenvalg

 Roald Brenne 2 år 2012

Gapahukkomite Ole Anton Rotmo 2 år 2012

 John Melby 2 år 2012

Skisporkomite Roald Bergstrøm 2 år 2013 Gjenvalg

 Frode Haugmark 2 år 2013

Nettkomite Roald Bergstrøm 2 år 2012

 Harald Aasenhus 2 år 2012

Status pr 23.05.11:

Roald Brenne, Gunn I Ingebrigtsen, Olav Olsen, Roald Bergstrøm og Steinar Aakerholm tar gjenvalg. Alle er forespurt og har sagt ja.

Valgkomiteen takker alle forespurte for velvillig innstilling til å bidra for Finnvola Midtre.

For valgkomiteen: Bjørn Halland